
בס"ד
שמות פרק א': שעבוד מצרים
מתחילים...
מתי משפחה הופכת להיות עם?
לפני שנתחיל לקרוא את הפרק, חישבו: מה צריך לקרות כדי שנאמר על קבוצת אנשים שהם "עם"?
רשמו שני דברים שלדעתכם הופכים משפחה לעם:
_____________________________________________________________________________

חלק א': פסוקים א–ז – ממשפחה לעם
1. קראו את פסוקים א–ו:
א וְאֵלֶּה שְׁמוֹת בְּנֵי יִשְׂרָאֵל הַבָּאִים מִצְרָיְמָה אֵת יַעֲקֹב אִישׁ וּבֵיתוֹ בָּאוּ:
ב רְאוּבֵן שִׁמְעוֹן לֵוִי וִיהוּדָה: ג יִשָּׂשׂכָר זְבוּלֻן וּבִנְיָמִן: ד דָּן וְנַפְתָּלִי גָּד וְאָשֵׁר:
ה וַיְהִי כָּל נֶפֶשׁ יֹצְאֵי יֶרֶךְ יַעֲקֹב שִׁבְעִים נָפֶשׁ וְיוֹסֵף הָיָה בְמִצְרָיִם:
ו וַיָּמָת יוֹסֵף וְכָל אֶחָיו וְכֹל הַדּוֹר הַהוּא:
· סמנו בפסוק א' את המילים 'איש וביתו'. מה הן מלמדות על האופן שבו ירדו בני יעקב למצרים?
· סמנו ארבעה שמות מתוך רשימת בני יעקב. 
2. ע"פ פסוק ו מה קרה לדור הראשון, ומה חשיבותו של המידע הזה לסיפור? 
_____________________________________________________________________________
_____________________________________________________________________________

3. קראו את פסוק ז: "וּבְנֵי יִשְׂרָאֵל פָּרוּ וַיִּשְׁרְצוּ וַיִּרְבּוּ וַיַּעַצְמוּ בִּמְאֹד מְאֹד וַתִּמָּלֵא הָאָרֶץ אֹתָם"
· הקיפו בעיגול את ארבעת הפעלים שמתארים את ההתרבות. 
· הקיפו במלבן את התוצאה של ההתרבות. 
· "וַיַּעַצְמוּ בִּמְאֹד מְאֹד": לדעתכם, מדוע התורה כותבת ארבעה פעלים, ומכפילה את המילה "מאד"? 
_____________________________________________________________________________

4. בחומש בראשית למדנו על הבטחת הזרע. 
מצאו וצטטו פסוק מחומש בראשית (פרקים יב, יד, טו) ובו הבטחה שמתגשמת בפרק שלנו: 
___________________________________________________________________________
___________________________________________________________________________


חלק ב': פסוקים ח–יד – תגובת פרעה: שתי גזירות בשני שלבים
5. קראו את פסוקים ח–י.
קראו את פסוק ט: "וַיֹּאמֶר אֶל עַמּוֹ הִנֵּה עַם בְּנֵי יִשְׂרָאֵל רַב וְעָצוּם מִמֶּנּוּ"
· סמנו את שתי המילים בהן תיאר פרעה את עם ישראל.
· מדוע לדעתכם דווקא המילים האלה הדאיגו את פרעה?
___________________________________________________________________________

· קראו את פסוק א ואת פסוק ט.
מה ההבדל בין האופן שבו מתוארים בני ישראל בתחילת הפרק לבין האופן שבו הם מתוארים בפסוק ט?
___________________________________________________________________________

פרעה הוא הראשון שקורא לבני ישראל "עם", 
קראו את דברי הרב חנן פורת:
"מרתק הדבר שמי שמזהה לראשונה את התופעה שלפנינו כעם... הנו פרעה... כביכול אומר פרעה לבני ישראל: אתם אולי לא יודעים – אבל אתם עם..."
בני ישראל עדיין לא קראו לעצמם "עם", אבל פרעה כן קורא להם ככה. 
מה נוכל ללמוד מכך על האופן בו אחרים רואים אותנו- כל אחד ואחד מאיתנו, וגם אנחנו כעם? 
___________________________________________________________________________
___________________________________________________________________________


גזירת השעבוד – שני שלבים

	קראו את פסוקים יא-יד:
יא וַיָּשִׂימוּ עָלָיו שָׂרֵי מִסִּים לְמַעַן עַנֹּתוֹ בְּסִבְלֹתָם 
וַיִּבֶן עָרֵי מִסְכְּנוֹת לְפַרְעֹה אֶת פִּתֹם וְאֶת רַעַמְסֵס:
יב וְכַאֲשֶׁר יְעַנּוּ אֹתוֹ כֵּן יִרְבֶּה וְכֵן יִפְרֹץ 
וַיָּקֻצוּ מִפְּנֵי בְּנֵי יִשְׂרָאֵל:

יג וַיַּעֲבִדוּ מִצְרַיִם אֶת בְּנֵי יִשְׂרָאֵל בְּפָרֶךְ:
יד וַיְמָרֲרוּ אֶת חַיֵּיהֶם בַּעֲבֹדָה קָשָׁה 
בְּחֹמֶר וּבִלְבֵנִים וּבְכָל עֲבֹדָה בַּשָּׂדֶה 
אֵת כָּל עֲבֹדָתָם אֲשֶׁר עָבְדוּ בָהֶם בְּפָרֶךְ:
	בפסוקים אלו שני שלבים בגזירה, 

השלב הראשון, ערי מסכנות (יא-יב): 
בפסוק יא הקיפו מה נדרשו ישראל לבנות. 
סמנו בקו תחתון מי פיקח עליהם.  
ע"פ פסוק יב, מה היתה התוצאה? 
האם השלב הראשון של גזירת השעבוד השיג את מטרתו? הסבירו. 

השלב השני, עבודת הפרך (יג-יד): 
סמנו בקו תחתון מי העביד את ישראל עכשיו,  
הקיפו שלוש עבודות שהכתוב מזכיר. 



רש"י מסביר על פסוק יג: "בפרך – עבודה שמפרכת את הגוף ומשברתו"
ע"פ פירוש רש"י, מה ההבדל בין עבודה קשה רגילה לבין "עבודת פרך"? 
___________________________________________________________________________
___________________________________________________________________________
הסבירו מהי ההחמרה לעומת גזירת השעבוד הראשונה. 
___________________________________________________________________________
___________________________________________________________________________

6. קראו את פירוש הרמב"ן על פסוק י:
"לא ראה פרעה... להכותם בחרב, כי תהיה בגידה גדולה להכות חנם העם אשר באו בארץ במצות המלך הראשון. וגם עם הארץ (=השרים) לא יתנו רשות למלך לעשות חמס כזה... ואף כי בני ישראל עם רב ועצום ויעשו עמהם מלחמה גדולה. אבל – אמר שיעשו דרך חכמה, שלא ירגישו ישראל כי באיבה יעשו בהם."
א. רמב"ן מונה שלוש סיבות מדוע פרעה לא יצא למלחמה גלויה. מהן?
סיבה 1: _______________________________________________________________
סיבה 2: _______________________________________________________________
סיבה 3: _______________________________________________________________
ב. מה פירוש "דרך חכמה" של פרעה? __________________________________________
ג. לפי פירוש הרמב"ן,  מדוע פרעה בחר בהדרגה ולא בכוח גלוי?
___________________________________________________________________________
___________________________________________________________________________
גזירת הריגת הבנים – שני שלבים
7. פסוקים טו-כא, השלב הראשון: הגזירה הסמויה 
העתיקו את שמות שתי המיילדות:  ______________________________
מה ציווה עליהן פרעה? [הסבר: "על האבניים" = בזמן הלידה. זו גזירה סמויה – המוות נראה טבעי.]
___________________________________________________________________________

8. המיילדות לא צייתו לפרעה. 
קראו את פסוק יז: "וַתִּירֶאןָ הַמְיַלְּדֹת אֶת הָאֱלֹהִים וְלֹא עָשׂוּ כַּאֲשֶׁר דִּבֶּר אֲלֵיהֶן מֶלֶךְ מִצְרָיִם וַתְּחַיֶּיןָ אֶת הַיְלָדִים". 
· סמנו בקו תחתון את המילים המתארות את המניע (=הסיבה) לסירוב של המיילדות. 
· זו הפעם הראשונה שהקב"ה מוזכר בפרק. מדוע לדעתכם דווקא כאן?
___________________________________________________________________________
___________________________________________________________________________

9. פסוק כב, השלב השני: הגזירה הגלויה 
קראו את פסוק כב: "וַיְצַו פַּרְעֹה לְכָל עַמּוֹ לֵאמֹר כָּל הַבֵּן הַיִּלּוֹד הַיְאֹרָה תַּשְׁלִיכֻהוּ וְכָל הַבַּת תְּחַיּוּן". 
· סמנו בקו תחתון את מי ציווה פרעה עכשיו. הקיפו במלבן את הציווי. 
· הסבירו מהי ההחמרה לעומת גזירת הבנים הראשונה. 
___________________________________________________________________________
___________________________________________________________________________
10. קראו את פסוקים כ–כא.
פסוק כ: "וַיֵּיטֶב אֱלֹהִים לַמְיַלְּדֹת וַיִּרֶב הָעָם וַיַּעַצְמוּ מְאֹד"
ע"פ הפסוק, מה היתה התוצאה של הסירוב של המיילדות? 
___________________________________________________________________________
איזה שכר יש בכך למיילדות? 
___________________________________________________________________________

רש"י (טו): "שפרה זו יוכבד, על שם שמשפרת את הולד: 
פועה -זו מרים, שפועה ומדברת והוגה לולד כדרך הנשים המפייסות תינוק הבוכה.
(כא) וייטב אלוהים למילדת -מהו הטובה?
ויעש להם בתים -בתי כהונה ולוויה ומלכות שקרויין בתים. 
ויבן את בית ה' ואת בית המלך (מלכים א' ט א).כהונה ולוויה מיוכבד, ומלכות ממרים."
· הקיפו את שלושת סוגי בתים המוזכרים בפירוש רש"י. 
· לפי רש"י, מה היה השכר שקיבלו המיילדות?
_______________________________________________________________________________
· השכר של המיילדות הוא "מידה כנגד מידה": הסבירו את הקשר בין מה שהמילדות עשו לבין השכר שהן קיבלו: _____________________________________________________________________

11. קראו את המשך פירושו של הרמב"ן (פסוק י): "כי הכל התחכמות"
"ואחרי כן ציווה בסתר למיילדות... ואחרי כן ציווה לכל עמו... והעניין שלא רצה לצוות לשרי הטבחים... אבל אמר לעם כאשר ימצא כל אחד ילד יהודי ישליך אותו ביאור, ואם יצעק אבי הילד אל המלך או אל שר העיר יאמרו שיביא עדים... כי הכל התחכמות עליהם שלא יודע (=יתגלה) החמס."
מדוע פרעה בחר לתת את הגזירה הראשונה בסתר, ולא בפקודה גלויה?
_____________________________________________________________________________
בשלב השני, מדוע פרעה לא ציווה לצבא להרוג את הבנים, אלא אמר ל"כל העם"?
_____________________________________________________________________________
ג. מה פירוש "כי הכל התחכמות עליהם שלא יוודע החמס"?
_____________________________________________________________________________

קראנו שני חלקים של פירוש הרמב"ן – על גזירת השעבוד ועל גזירת הבנים. 
כתבו מה הקשר בין שני החלקים: 
_____________________________________________________________________________
_____________________________________________________________________________

חלק ג': כן ירבה וכן יפרוץ
12. קראו את פסוקים טו–כב.
· מצאו שתי מילים מנחות החוזרות בפסוקים אלו: ____________   ______________
· לאורך הפרק יש שני תהליכים שמתרחשים במקביל: פרעה גוזר גזירות שהולכות ומחמירות, ועם ישראל ממשיך להתרבות ולהתעצם.
ציינו שלושה מספרי פסוקים שמלמדים על גזירות פרעה: ______________________
ציינו שלושה מספרי פסוקים שמלמדים על התרבות העם: ______________________
· מה נוכל ללמוד לחיינו מהניגוד בין שני התהליכים האלה, ומכך שהרעיון חוזר שלוש פעמים לאורך הפרק (בהתחלה, באמצע ובסוף)?
___________________________________________________________________________
___________________________________________________________________________

13. המדרש אומר: "בזכות נשים צדקניות שהיו באותו דור – נגאלו ישראל ממצרים" (בבלי, סוטה יא ע"ב)
 הפרק שלנו מלמד שהנשים היו גורם מרכזי בהצלת העם. 
באילו שתי דרכים פעלו הנשים בפרק כדי להציל את עם ישראל? 
___________________________________________________________________________
___________________________________________________________________________
___________________________________________________________________________

ולסיכום: 
חזרו לשאלת הפתיחה: "מה צריך לקרות כדי שקבוצת אנשים תהפוך לעם?" 
לאור מה שלמדתם בפרק, האם הייתם משנים או מוסיפים משהו לתשובה שכתבתם בהתחלה?
___________________________________________________________________________
___________________________________________________________________________

מושגים שלמדנו בפרק: 
· ממשפחה לעם
· ערי מסכנות
· עבודת פרך
· ויעש להם בתים (פשט ודרש) 



שמות פרק ב': הצלה בתוך גזירה
חלק א': שלוש נשים מצילות (פסוקים א'-י')
1. קראו את פסוקים א'-י' בפרק, 
· סמנו בקו תחתון את הפעולות של אם משה, 
· הקיפו בעיגול את הפעולות של אחות משה, 
· הקיפו בריבוע את הפעולות של בת פרעה. 

א וַיֵּלֶךְ אִישׁ מִבֵּית לֵוִי וַיִּקַּח אֶת בַּת לֵוִי:
ב וַתַּהַר הָאִשָּׁה וַתֵּלֶד בֵּן וַתֵּרֶא אֹתוֹ כִּי טוֹב הוּא וַתִּצְפְּנֵהוּ שְׁלֹשָׁה יְרָחִים:
ג וְלֹא יָכְלָה עוֹד הַצְּפִינוֹ וַתִּקַּח לוֹ תֵּבַת גֹּמֶא וַתַּחְמְרָה בַחֵמָר וּבַזָּפֶת וַתָּשֶׂם בָּהּ אֶת הַיֶּלֶד וַתָּשֶׂם בַּסּוּף עַל שְׂפַת הַיְאֹר:
ד וַתֵּתַצַּב אֲחֹתוֹ מֵרָחֹק לְדֵעָה מַה יֵּעָשֶׂה לוֹ:
ה וַתֵּרֶד בַּת פַּרְעֹה לִרְחֹץ עַל הַיְאֹר וְנַעֲרֹתֶיהָ הֹלְכֹת עַל יַד הַיְאֹר וַתֵּרֶא אֶת הַתֵּבָה בְּתוֹךְ הַסּוּף וַתִּשְׁלַח אֶת אֲמָתָהּ וַתִּקָּחֶהָ:
ו וַתִּפְתַּח וַתִּרְאֵהוּ אֶת הַיֶּלֶד וְהִנֵּה נַעַר בֹּכֶה וַתַּחְמֹל עָלָיו וַתֹּאמֶר מִיַּלְדֵי הָעִבְרִים זֶה:
ז וַתֹּאמֶר אֲחֹתוֹ אֶל בַּת פַּרְעֹה הַאֵלֵךְ וְקָרָאתִי לָךְ אִשָּׁה מֵינֶקֶת מִן הָעִבְרִיֹּת וְתֵינִק לָךְ אֶת הַיָּלֶד:
ח וַתֹּאמֶר לָהּ בַּת פַּרְעֹה לֵכִי וַתֵּלֶךְ הָעַלְמָה וַתִּקְרָא אֶת אֵם הַיָּלֶד:
ט וַתֹּאמֶר לָהּ בַּת פַּרְעֹה הֵילִיכִי אֶת הַיֶּלֶד הַזֶּה וְהֵינִקִהוּ לִי וַאֲנִי אֶתֵּן אֶת שְׂכָרֵךְ וַתִּקַּח הָאִשָּׁה הַיֶּלֶד וַתְּנִיקֵהוּ:
י וַיִּגְדַּל הַיֶּלֶד וַתְּבִאֵהוּ לְבַת פַּרְעֹה וַיְהִי לָהּ לְבֵן וַתִּקְרָא שְׁמוֹ מֹשֶׁה וַתֹּאמֶר כִּי מִן הַמַּיִם מְשִׁיתִהוּ:

2. לאחר הסימון, השלימו את הטבלה:
	מה זה דרש ממנה? 
	מה עשתה?
	מי?

	
	
	אם משה

	
	
	אחות משה

	
	
	בת פרעה



מתוך מה שראיתם שנדרש מכל אחת מהנשים — מה מהדברים האלו אתם מרגישים שהייתם רוצים לחזק אצלכם בתקופה הזו? תנו דוגמה למצב שבו זה יכול לעזור. 
_________________________________________________________________________________

פסוקים א'-ג': הצפנת התינוק
3. הסבירו את המילה "להצפין" (חשבו על מילים דומות שאתם מכירים, ונסו להסיק מהן מהי המשמעות): 
_________________________________________________________________________________

4. למה, לדעתכם, הכתוב מפרט כל כך את בניית התיבה – הגומא, החימר, הזפת?
_________________________________________________________________________________
_________________________________________________________________________________

פסוקים ה'-ו': החמלה של בת פרעה
5. בת פרעה זיהתה תינוק עברי. מה היא אמורה לעשות לפי גזירת אביה? _________________________
צטטו את המילים בפסוק המסבירות למה בחרה אחרת: __________________________________________

פסוקים ט'-י': השם "משה"
6. מדרש שם: תופעה שבה התנ"ך נותן טעם למשמעות של שם – של אדם, אך גם של מקום – ומקשר בין הצליל או המשמעות של השם לבין נסיבות או אירוע שקשור אליו. נח ("זה ינחמנו"), ראובן ("כי ראה ה' בעניי"), יצחק (על שם הצחוק).
הסבירו את מדרש השם של השם "משה": 
_________________________________________________________________________________

נשים מצילות בתנ"ך
7. בעקבות הדיון בכיתה, בחרו שמות של שלוש נשים שהצילו נפש: שתיים שהכרתם ואחת שחדשה לכם. 
כתבו את שמות שלוש הנשים ואת מי הצילו.  
_________________________________________________________________________
_________________________________________________________________________

חלק ב': שלושת האירועים (פסוקים י"א-כ"ב)
8. מאז שיצא משה מבית המלך לראות בסבלות אחיו, מתארת לנו התורה שלושה אירועים שבהם השתתף משה. קראו את פסוקים י"א-כ"ב והשלימו את הטבלה:
	מקרה ג, פסוקים טז-יז
	מקרה ב, פסוקים יג-טו 
	מקרה א, פסוקים יא-יב
	פסוקים 


	

	
	
	מי עושה עוול?

	

	
	
	למי נעשה עוול?

	

	
	
	מהו העוול?

	
	
	
	תגובת משה




מה המשותף לכל המקרים? _______________________________________________________________
איזו תכונה של משה באה לידי ביטוי בשלושה מקרים אלו? __________________________________________

9. קראו את דברי נחמה ליבוביץ' (עיונים בספר שמות): 
"שלוש פעמים הוא מתערב בסכסוכים, שלוש פעמים הוא מציל עשוק מיד עושק... ובשלושתם מתייצב משה לימין הצדק.
...והנה אילו סופר לנו רק מקרה ראשון, היינו מפקפקים: ושמא אין זו דרישת הצדק הדוחפת אותו למעשיו, אלא רגש אחוה לבני עמו בלבד, שנאת הזר העושק את עמו. ואילו סופר לנו גם המקרה השני, עדיין היה מקום לפקפק ולטעון: ושמא אין דוחפת אותו אלא גאווה לאומית, התרתחות של מי שאינו רוצה לראות כיעור בתוך עמו? והנה בא המקרה השלישי, וכאן גם העושק וגם העשוק זרים לו, לא אחים ולא רעים, ואף לא שכנים שגדל ביניהם. ואף על פי כן בראותו עוול, קם ועשה מעשה, והתייצב לימין הנרדף."

(נחמה ליבוביץ, עיונים בספר שמות, עמ' 35- 36)

לפי דברי נחמה, 
· אם התורה היתה מספרת לנו רק על המקרה הראשון ________________________________________________________________________________
· אם התורה היתה מוסיפה רק את המקרה השני
________________________________________________________________________________
· המקרה השלישי מוכיח לנו בבירור ש
________________________________________________________________________________

פסוקים כ"א-כ"ב: נישואי משה
10. משה נשא לאישה את בתו של יתרו- ציפורה. 
לבנו הראשון קורא משה גרשם, ומסביר: "כי אמר גר הייתי בארץ נכריה". 
מה מלמד אותנו מדרש השם "גרשם" על האופן שבו משה תופס את מקומו במדין? 
_________________________________________________________________________________


חלק ג': ה' שומע את שוועת העם (פסוקים כ"ג-כ"ה)
קראו את הפסוקים: 
כג וַיְהִי בַיָּמִים הָרַבִּים הָהֵם וַיָּמָת מֶלֶךְ מִצְרַיִם וַיֵּאָנְחוּ בְנֵי יִשְׂרָאֵל מִן הָעֲבֹדָה וַיִּזְעָקוּ וַתַּעַל שַׁוְעָתָם אֶל הָאֱלֹהִים מִן הָעֲבֹדָה:
כד וַיִּשְׁמַע אֱלֹהִים אֶת נַאֲקָתָם וַיִּזְכֹּר אֱלֹהִים אֶת בְּרִיתוֹ אֶת אַבְרָהָם אֶת יִצְחָק וְאֶת יַעֲקֹב:
כה וַיַּרְא אֱלֹהִים אֶת בְּנֵי יִשְׂרָאֵל וַיֵּדַע אֱלֹהִים:
10. הקיפו בעיגול את כל אזכורי שם ה' בפסוקים אלו.
סמנו בקו תחתון את הפעלים המתארים את פעולת ה'.

11. בעקבות הדיון בכיתה השלימו: "עד עכשיו ה' פעל דרך ________________________________,
ועכשיו ________________________________________________________________."

לסיכום: בחירה בתוך מציאות קשה
12. בפרק ב' כולו, גם בתוך המציאות הקשה ביותר, האנשים לא נגררים – הם בוחרים.
הביאו לפחות שלוש דוגמאות מהפרק לטענה הזו: מי בחר, במה, ולמה זו הייתה באמת בחירה ולא הכרח?
_________________________________________________________________________
_________________________________________________________________________
_________________________________________________________________________

האם אתם מזהים מצבים בחיים שבהם קל להרגיש שאין ברירה, בעוד שבאמת יש בחירה – גם אם קטנה או לא נוחה?
כתבו לעצמכם משפט אחד.
_________________________________________________________________________

מושגים שלמדנו בפרק:
· מדרש שם
· השגחה נסתרת מול השגחה גלויה
· בחירה בתוך מציאות קשה


פרק ג פס' א-ט התגלות בסנה

בפרק הקודם הכרנו את משה- רועה צאן, בורח מפרעה ומתגורר במדין. 
בפרק ג נגלה ה' אל משה בפעם הראשונה. 

1. קראו את פסוק א':
"וּמֹשֶׁה הָיָה רֹעֶה אֶת צֹאן יִתְרוֹ חֹתְנוֹ כֹּהֵן מִדְיָן וַיִּנְהַג אֶת הַצֹּאן אַחַר הַמִּדְבָּר וַיָּבֹא אֶל הַר הָאֱלֹהִים חֹרֵבָה"
· סמנו בקו תחתון היכן רעה משה את צאן יתרו. 
· רש"י כותב כך: "אחר המדבר — להתרחק מן הגזל, שלא ירעו בשדות אחרים".
השלימו לפי רש"י: משה נהג את הצאן דווקא רחוק מן היישוב, כדי ש______________________________________.
· בפרק ב' ראינו את משה מתערב שוב ושוב כשהוא רואה עוול — מכה את המצרי, מציל את בנות יתרו מהרועים. כאן, ברעיית הצאן, מתגלה תכונה נוספת שלו. מהי, ומה חשיבותה למנהיג?
______________________________________________________________________________________
______________________________________________________________________________________

2. משה רעה את הצאן והגיע אל הר האלוקים בחורב. שם, פתאום, הוא ראה מראה יוצא דופן. 
קראו את פסוק ב': "וַיֵּרָא מַלְאַךְ ה' אֵלָיו בְּלַבַּת אֵשׁ מִתּוֹךְ הַסְּנֶה וַיַּרְא וְהִנֵּה הַסְּנֶה בֹּעֵר בָּאֵשׁ וְהַסְּנֶה אֵינֶנּוּ אֻכָּל"
· הקיפו במלבן את שני הפרטים המיוחדים במראה ("אֻכָּל"- נאכל, נשרף).
· הקב"ה בחר להיגלות למשה דווקא מתוך שיח קוצני ונמוך — לא מתוך עץ גדול ומרשים. 
מה, לדעתכם, יכולה הבחירה הזו לבטא?
______________________________________________________________________________________

3. קראו את שלושת המקורות הבאים:
· רש"י, לפסוק ב': 'מִתּוֹךְ הַסְּנֶה' — ולא אילן אחר, משום 'עִמּוֹ אָנֹכִי בְצָרָה' (תהלים צא, טו)."
· שמות רבה, ב', ה': "לפי שהיה משה מחשב בלבו ואומר: שמא יהיו המצרים מכלים את ישראל, לפיכך הראהו הקדוש ברוך הוא אש בוערת ואיננה אֻכָּלת. אמר לו: כשם שהסנה בוער באש ואיננו אֻכָּל, כך המצרים אינם יכולים לכלות את ישראל."
· ילקוט שמעוני, רמ"ז קס"ט: "מה דרכו של סנה? אדם מכניס ידו לתוכו — אינו ניזוק, לפי שקוציו כולן כפופין למטה; אבל כשמבקש להוציא הקוצים — תופסין לו, ואינו יכול להוציאה. כך המצרים: בתחילה קיבלו את ישראל בסבר פנים יפות, וכשביקשו לצאת — לא הניחום."

בעקבות קריאת המקורות, השלימו את הטבלה: 
	מקור
	הסיבה שהוא נותן לבחירה דווקא בסנה

	רש"י
	

	שמות רבה
	

	ילקוט שמעוני
	





· בחרו את הפירוש המשמעותי ביותר לגביכם- זה שתרצו לזכור, וכתבו מדוע:
______________________________________________________________________________
______________________________________________________________________________

4. ה' מתגלה ומבטיח (ג, ו-ט)
לאחר שראה משה את המראה המפליא, הוא ניגש להתבונן מקרוב.  
הקב"ה קרא אליו מתוך הסנה,  והודיע לו מי הוא הפונה אליו. 
קראו את פסוק ו':
"וַיֹּאמֶר אָנֹכִי אֱלֹהֵי אָבִיךָ אֱלֹהֵי אַבְרָהָם אֱלֹהֵי יִצְחָק וֵאלֹהֵי יַעֲקֹב וַיַּסְתֵּר מֹשֶׁה פָּנָיו כִּי יָרֵא מֵהַבִּיט אֶל הָאֱלֹהִים"
· סמנו בעיגול את הפועל שמתאר את תגובת משה. 
· איזו תכונה של משה אנחנו פוגשים כאן? הסבירו את תשובתכם. 
______________________________________________________________________________


5. הקב"ה המשיך ותיאר למשה את מצוקתם של עם ישראל. 
קראו את פסוקים ז'-ט':
"רָאֹה רָאִיתִי אֶת עֳנִי עַמִּי אֲשֶׁר בְּמִצְרָיִם וְאֶת צַעֲקָתָם שָׁמַעְתִּי מִפְּנֵי נֹגְשָׂיו כִּי יָדַעְתִּי אֶת מַכְאֹבָיו: 
וָאֵרֵד לְהַצִּילוֹ מִיַּד מִצְרַיִם וּלְהַעֲלֹתוֹ מִן הָאָרֶץ הַהִוא אֶל אֶרֶץ טוֹבָה וּרְחָבָה אֶל אֶרֶץ זָבַת חָלָב וּדְבָשׁ..."
· הקיפו בעיגול את ארבעת הפעלים המתארים את הפעולות של הקב"ה כלפי עמו.
· השוו לסיום פרק ב' (פסוקים כ"ג-כ"ה) — שם נאמר: "וַיִּשְׁמַע אֱלֹהִים אֶת נַאֲקָתָם... וַיַּרְא אֱלֹהִים אֶת בְּנֵי יִשְׂרָאֵל וַיֵּדַע אֱלֹהִים". מה קורה כאן, בפרק ג', לאותם הפעלים עצמם?
______________________________________________________________________________
______________________________________________________________________________


6. ולסיום: 
קראו את שלושת המשפטים הבאים על השגחת ה', ובחרו את המשפט שהכי מדבר אליכם:
א. הקב"ה לא רק "יודע" על הצער שלנו מרחוק - הוא בוחר לפעול ולהיכנס לתוך הקושי בעצמו.
ב. גם כשנדמה שהקב"ה שותק, הוא איתנו - רואה, שומע ויודע. 
ג. הקב"ה פונה גם למי שנמצא רחוק ומרגיש לא ראוי. 

חברו את המשפט שבחרתם לפסוק מהפרק שמבטא אותו (למדנו את פסוקים א-ט): 
______________________________________________________________________________
______________________________________________________________________________

מושגים שלמדנו בפרק:
•	מראה הסנה ומשמעויותיו




שמות פרקים ג'-ד': שליחותו של משה
פתיחה 
הרב יוסף דב סולובייצ'יק כתב:
"את העובדה שמישהו חי בזמן מסוים, בתקופה מיוחדת ובמקום מוגדר, ולא נולד בתקופה אחרת ובנסיבות אחרות, נוכל להבין אך ורק אם נקבל את עצם הרעיון על שליחותו של האדם... יהא זה בכוחו של האדם למלא את שליחותו". 
(הרב סולובייצ'יק, "ימי זיכרון")
לפי הרב סולובייצ'יק, לחיים של כל אדם - מתי ואיפה הוא חי- יש תפקיד, "שליחות". 
בשיעור נפגוש את משה, ברגע שבו הוא מתבקש לקבל על עצמו את השליחות הגדולה בחייו.
לפני שנתחיל: חשבו על מישהו שאתם מכירים (מהתנ"ך, מההיסטוריה, או מהחיים שלכם) שהתבקש למלא תפקיד שהוא לא בחר בו מלכתחילה. ספרו עליו ועל התפקיד שמילא: 
______________________________________________________________________________
______________________________________________________________________________
שליחותו של משה (ג, י – ד, יז)
לאחר תיאור המראה, פנה ה' למשה בציווי: "וְעַתָּה לְכָה וְאֶשְׁלָחֲךָ אֶל פַּרְעֹה וְהוֹצֵא אֶת עַמִּי בְנֵי יִשְׂרָאֵל מִמִּצְרָיִם". 
מכאן ואילך התפתח דו-שיח ארוך בין משה לה'. נלמד אותו בשלושה שלבים. 
שאלות משה ותשובות ה' (ג, י-טו)
1. קראו את פסוק יא':
"וַיֹּאמֶר מֹשֶׁה אֶל הָאֱלֹהִים: מִי אָנֹכִי כִּי אֵלֵךְ אֶל פַּרְעֹה וְכִי אוֹצִיא אֶת בְּנֵי יִשְׂרָאֵל מִמִּצְרָיִם"
· משה העלה כאן שני חששות. סמנו בפסוק את החשש הראשון בקו תחתון, ואת השני בקו עליון. 
· רש"י מסביר: "'מִי אָנֹכִי' — מה אני חשוב לדבר עם המלכים. 
'וְכִי אוֹצִיא אֶת בְּנֵי יִשְׂרָאֵל' — ואף אם חשוב אני, מה זכו ישראל שתעשה להם נס ואוציאם ממצרים?"
כתבו במילים שלכם את שני החששות של משה, לפי רש"י:
חשש 1: _____________________________________________
חשש 2: _____________________________________________
לדעתכם, איזה משני החששות היה קשה יותר למשה? נמקו את תשובתכם. 
______________________________________________________________________________
2. קראו את תשובת ה' בפסוק יב':
"וַיֹּאמֶר כִּי אֶהְיֶה עִמָּךְ וְזֶה לְּךָ הָאוֹת כִּי אָנֹכִי שְׁלַחְתִּיךָ 
בְּהוֹצִיאֲךָ אֶת הָעָם מִמִּצְרַיִם תַּעַבְדוּן אֶת הָאֱלֹהִים עַל הָהָר הַזֶּה"
לחשש הראשון ("מי אנכי כי אלך אל פרעה"): ה' לא השיב למשה "אתה כן חשוב מספיק", אלא ענה בדרך אחרת לגמרי- "כי אהיה עמך".  
מה ההבדל בין הבטחה שמשה "מספיק חשוב", לבין הבטחה שה' יהיה איתו?
איזו מבין שתי ההבטחות האלו נותנת לכם יותר ביטחון להתמודד עם משימה קשה? 
______________________________________________________________________________
______________________________________________________________________________
לחשש השני ("וכי אוציא את בני ישראל", כלומר: מה זכות ישראל לצאת), עונה רש"י:
"וששאלת מה זכות יש לישראל שיצאו ממצרים – 
דבר גדול יש לי על הוצאה זו, שהרי עתידים לקבל התורה על ההר הזה לסוף שלושה חודשים שיצאו ממצרים."

השלימו על פי פירוש רש"י: זכותם של ישראל לא נמצאת במה שהם כבר עשו בעבר, אלא ב_____________________ שעתיד לקרות על אותו ההר עצמו.
3. משה המשיך ושאל: "וְאָמְרוּ לִי מַה שְּׁמוֹ מָה אֹמַר אֲלֵהֶם?" (יג). 
הקב"ה משיב בשלושה שמות. השלימו:
שמות הקב"ה: ________________     ________________     ________________
משה צָפה שהעם ישאל אותו שאלה נוספת — לא רק "מי שלח אותך", אלא "מה שמו". משה מניח שבני ישראל לא בטוחים בשם ה', ורוצים לוודא מיהו הפונה אליהם.
מה, לדעתכם, מלמדת השאלה הזו על מצבו הרוחני של עם ישראל בתוך שעבוד מצרים?
______________________________________________________________________________
4. פירוט השליחות (ג, טז-כב)
לאחר מכן פרש ה' בפני משה את הדרך בה תתנהל הגאולה בפועל. 
עיינו בפסוקים טז-כב וסדרו את השלבים הבאים מ1 עד 5 לפי סדר ההתרחשות:
___ המכות שיבואו על מצרים
___ פנייה לזקני העם
___ היציאה ממצרים ברכוש גדול
___ עמידה מול פרעה
___ סירובו הצפוי של פרעה
שימו לב לפסוק יט: "וַאֲנִי יָדַעְתִּי כִּי לֹא יִתֵּן אֶתְכֶם מֶלֶךְ מִצְרַיִם לַהֲלֹךְ". 
ה' הודיע למשה מראש, עוד לפני שהוא יוצא לדרך, שפרעה יסרב. 
למה, לדעתכם, ה' הודיע למשה מראש שפרעה עתיד לסרב? מה החשיבות או התועלת שבמידע הזה?
______________________________________________________________________________
______________________________________________________________________________
סירובו של משה ותגובת ה' (ד, א-יז)
5. משה המשיך לסרב: "וַיַּעַן מֹשֶׁה וַיֹּאמֶר וְהֵן לֹא יַאֲמִינוּ לִי". ה' השיב במתן שלושה אותות. 
מצאו בפסוקים את שלושת האותות וכתבו אותם בלשונכם (פסוקים ב-ג, ו-ז, ט). 
האות הראשון : _________________________________________
האות השני : _________________________________________
האות השלישי : _________________________________________
6. קראו את פסוק י, וכתבו מהו הקושי הנוסף שתיאר משה:
______________________________________________________________________________
מהי תשובת ה' לקושי? (פסוקים יא-יב): ______________________________________________________________________________
7. בפסוק יג', משה עדיין לא השתכנע וביקש: "שְׁלַח נָא בְּיַד תִּשְׁלָח" - כלומר: שלח בבקשה ביד מי שתרצה (אך לא בי). כאן, לראשונה, מתארת התורה: "וַיִּחַר אַף ה' בְּמֹשֶׁה" (יד). 
מהי תשובת ה' (בפסוקים יד-טז)? _____________________________________________________________
בפסוק טז מתאר ה' את היחס בין משה לאהרן: "וְהָיָה הוּא יִהְיֶה לְּךָ לְפֶה וְאַתָּה תִּהְיֶה לּוֹ לֵאלֹהִים".
רש"י מסביר:
יהיה לך לפה- למליץ (=דובר בשמך), לפי שאתה כבד פה. לאלהים - לרב ולשר.
לפי רש"י, השלימו: אהרן יהיה עבור משה כמו _____________, ומשה יהיה עבור אהרן כמו _____________.
מה נוכל ללמוד על השותפות בין משה לאהרן?
______________________________________________________________________________
8. למדנו שמשה רבנו, מי שנבחר על ידי ה' עצמו לגאולת ישראל, התלבט והיסס לפני שהוא יוצא לדרך.
עד כה הכרנו את משה כמי שנחלץ לעזרה מיד. 
לדעתכם, מדוע הסס משה רבנו — האיש שנבחר בעצמו על ידי הקב"ה — לקבל את השליחות?
מה, לדעתכם, מבטא ההיסוס של משה? 
______________________________________________________________________________
______________________________________________________________________________
______________________________________________________________________________
משה יוצא למלא את שליחותו (ד, יח-לא) (חלק זה הוא רשות)
9. קראו את פסוקים יח-כו, והשלימו את המשפטים הבאים: 
· משה ביקש רשות מיתרו חותנו....
· ה' אמר למשה שכעת בטוח לחזור, כי ...
· משה לקח את...                                ויצא חזרה למצרים.
· בדרך, במקום שבו הם עצרו ללון, ה' ביקש להמית את משה. 
ציפורה, אשת משה, מלה (=עשתה ברית מילה) את בנם, מיד לאחר מכן ה' הרפה ממשה.
· לבסוף נפגש משה עם ... , שנשלח על ידי ה' לקראתו — ויחד הם .....

משה ואהרן מול זקני ישראל (ד, כט-לא) 
10. משה ואהרן הגיעו למצרים וכנסו את כל זקני בני ישראל. 
אהרן מסר להם את כל מה שה' דיבר אל משה, ועשה לעיניהם את האותות. 
קראו את פסוקים ל-לא, והעתיקו את תגובות העם לבשורה: _______________________
בסוף פרק ג', ה' הבטיח למשה: "ושמעו לקולך" (ג, יח). האם ההבטחה הזו התקיימה? 
_____________________________________________________________________________________
הפרק מסתיים בתקווה- הסבירו מהי התקווה: 
______________________________________________________________________________________

11. ולסיום: 
בשיעור הזה פגשנו את משה שמסרב שוב ושוב - ובכל זאת, בסוף, יוצא לדרך. 
בחרו אחת מהשאלות הבאות והשיבו עליה:
א. מה, לדעתכם, גרם למשה בסוף לקבל על עצמו את השליחות - למרות כל ההיסוסים? 
ב. משה חשב שהוא "לא איש דברים" ולא ראוי לשליחות. בכל זאת הקב"ה בחר דווקא בו. 
מה נוכל ללמוד מכך? (תוכלו להשתמש במילים: אמון, יכולת, ליווי, פנים/חוץ).  
______________________________________________________________________________
______________________________________________________________________________
מושגים שלמדנו בפרק:
· שליחותו של משה
· הסירוב לשליחות
 


 
שמות פרק ה: גזרת התבן
 
פתיחה
בשיעור הקודם ראינו את העם מאמין למשה: "ויאמן העם... ויקדו וישתחוו" (ד, לא). הכל נראה בדרך הנכונה לגאולה.
היום נבדוק מה קורה כשמשה ואהרן פונים, לראשונה, גם אל פרעה - ובמקום גאולה, מגיעה החמרה נוספת.
1. לפני שניכנס לפרטים - הצצה למבנה הפרק:
הפרק כולו בנוי כרצף של שיחות, בכל פעם בין שני צדדים.
עברו על כל הפרק (פסוקים א-כג) וסמנו בארבעה צבעים את דבריהן של הדמויות הבאות, בכל מקום שהן מדברות:
- משה ואהרן - צבע 1
- פרעה - צבע 2
- הנוגשים - צבע 3
- שוטרי בני ישראל - צבע 4

א וְאַחַר בָּאוּ משֶׁה וְאַהֲרֹן וַיֹּאמְרוּ אֶל פַּרְעֹה 
כֹּה אָמַר ה' אֱלֹהֵי יִשְׂרָאֵל שַׁלַּח אֶת עַמִּי וְיָחֹגּוּ לִי בַּמִּדְבָּר:
ב וַיֹּאמֶר פַּרְעֹה מִי ה' אֲשֶׁר אֶשְׁמַע בְּקֹלוֹ לְשַׁלַּח אֶת יִשְׂרָאֵל 
לֹא יָדַעְתִּי אֶת ה' וְגַם אֶת יִשְׂרָאֵל לֹא אֲשַׁלֵּחַ:
ג וַיֹּאמְרוּ אֱלֹהֵי הָעִבְרִים נִקְרָא עָלֵינוּ 
נֵלֲכָה נָּא דֶּרֶךְ שְׁלשֶׁת יָמִים בַּמִּדְבָּר וְנִזְבְּחָה לַה' אֱלֹהֵינוּ פֶּן יִפְגָּעֵנוּ בַּדֶּבֶר אוֹ בֶחָרֶב:
ד וַיֹּאמֶר אֲלֵהֶם מֶלֶךְ מִצְרַיִם לָמָּה משֶׁה וְאַהֲרֹן תַּפְרִיעוּ אֶת הָעָם מִמַּעֲשָׂיו לְכוּ לְסִבְלֹתֵיכֶם:
ה וַיֹּאמֶר פַּרְעֹה הֵן רַבִּים עַתָּה עַם הָאָרֶץ וְהִשְׁבַּתֶּם אֹתָם מִסִּבְלֹתָם:
ו וַיְצַו פַּרְעֹה בַּיּוֹם הַהוּא אֶת הַנֹּגְשִׂים בָּעָם וְאֶת שֹׁטְרָיו לֵאמֹר:
ז לֹא תֹאסִפוּן לָתֵת תֶּבֶן לָעָם לִלְבֹּן הַלְּבֵנִים כִּתְמוֹל שִׁלְשֹׁם הֵם יֵלְכוּ וְקשְׁשׁוּ לָהֶם תֶּבֶן:
ח וְאֶת מַתְכֹּנֶת הַלְּבֵנִים אֲשֶׁר הֵם עֹשִׂים תְּמוֹל שִׁלְשֹׁם תָּשִׂימוּ עֲלֵיהֶם לֹא תִגְרְעוּ מִמֶּנּוּ כִּי נִרְפִּים הֵם עַל כֵּן הֵם צֹעֲקִים לֵאמֹר נֵלְכָה נִזְבְּחָה לֵאלֹהֵינוּ:
ט תִּכְבַּד הָעֲבֹדָה עַל הָאֲנָשִׁים וְיַעֲשׂוּ בָהּ וְאַל יִשְׁעוּ בְּדִבְרֵי שָׁקֶר:
י וַיֵּצְאוּ נֹגְשֵׂי הָעָם וְשֹׁטְרָיו וַיֹּאמְרוּ אֶל הָעָם לֵאמֹר כֹּה אָמַר פַּרְעֹה אֵינֶנִּי נֹתֵן לָכֶם תֶּבֶן:
יא אַתֶּם לְכוּ קְחוּ לָכֶם תֶּבֶן מֵאֲשֶׁר תִּמְצָאוּ כִּי אֵין נִגְרָע מֵעֲבֹדַתְכֶם דָּבָר:
יב וַיָּפֶץ הָעָם בְּכָל אֶרֶץ מִצְרָיִם לְקשֵׁשׁ קַשׁ לַתֶּבֶן:
יג וְהַנֹּגְשִׂים אָצִים לֵאמֹר כַּלּוּ מַעֲשֵׂיכֶם דְּבַר יוֹם בְּיוֹמוֹ כַּאֲשֶׁר בִּהְיוֹת הַתֶּבֶן:
יד וַיֻּכּוּ שֹׁטְרֵי בְּנֵי יִשְׂרָאֵל אֲשֶׁר שָׂמוּ עֲלֵהֶם נֹגְשֵׂי פַרְעֹה לֵאמֹר 
מַדּוּעַ לֹא כִלִּיתֶם חָקְכֶם לִלְבֹּן כִּתְמוֹל שִׁלְשֹׁם גַּם תְּמוֹל גַּם הַיּוֹם:
טו וַיָּבֹאוּ שֹׁטְרֵי בְּנֵי יִשְׂרָאֵל וַיִּצְעֲקוּ אֶל פַּרְעֹה לֵאמֹר לָמָּה תַעֲשֶׂה כֹה לַעֲבָדֶיךָ:
טז תֶּבֶן אֵין נִתָּן לַעֲבָדֶיךָ וּלְבֵנִים אֹמְרִים לָנוּ עֲשׂוּ וְהִנֵּה עֲבָדֶיךָ מֻכִּים וְחָטָאת עַמֶּךָ:
יז וַיֹּאמֶר נִרְפִּים אַתֶּם נִרְפִּים עַל כֵּן אַתֶּם אֹמְרִים נֵלְכָה נִזְבְּחָה לַה':
יח וְעַתָּה לְכוּ עִבְדוּ וְתֶבֶן לֹא יִנָּתֵן לָכֶם וְתֹכֶן לְבֵנִים תִּתֵּנוּ:
יט וַיִּרְאוּ שֹׁטְרֵי בְנֵי יִשְׂרָאֵל אֹתָם בְּרָע לֵאמֹר לֹא תִגְרְעוּ מִלִּבְנֵיכֶם דְּבַר יוֹם בְּיוֹמוֹ:
כ וַיִּפְגְּעוּ אֶת משֶׁה וְאֶת אַהֲרֹן נִצָּבִים לִקְרָאתָם בְּצֵאתָם מֵאֵת פַּרְעֹה:
כא וַיֹּאמְרוּ אֲלֵהֶם יֵרֶא ה' עֲלֵיכֶם וְיִשְׁפֹּט 
אֲשֶׁר הִבְאַשְׁתֶּם אֶת רֵיחֵנוּ בְּעֵינֵי פַרְעֹה וּבְעֵינֵי עֲבָדָיו לָתֶת חֶרֶב בְּיָדָם לְהָרְגֵנוּ:
כב וַיָּשָׁב משֶׁה אֶל ה' וַיֹּאמַר אֲדֹנָי לָמָה הֲרֵעֹתָה לָעָם הַזֶּה לָמָּה זֶּה שְׁלַחְתָּנִי:
כג וּמֵאָז בָּאתִי אֶל פַּרְעֹה לְדַבֵּר בִּשְׁמֶךָ הֵרַע לָעָם הַזֶּה וְהַצֵּל לֹא הִצַּלְתָּ אֶת עַמֶּךָ: 
 
חלק א: משה ואהרן מול פרעה, ותגובתו (ה, א-ט)
2. קראו את פסוקים א-ד,
בפסוק א נאמר:  "וְאַחַר בָּאוּ משֶׁה וְאַהֲרֹן וַיֹּאמְרוּ אֶל פַּרְעֹה
 כֹּה אָמַר ה' אֱלֹהֵי יִשְׂרָאֵל, שַׁלַּח אֶת עַמִּי וְיָחֹגּוּ לִי בַּמִּדְבָּר"
מה ביקשו משה ואהרן מפרעה שיעשה, ולאיזו מטרה?
___________________________________________________________________
3. פרעה השיב בשתי טענות שונות (פסוקים ב, ד). מהי הטענה הראשונה, ומהי השנייה?
טענה 1 (פסוק ב): ___________________________________________________
טענה 2 (פסוק ד): ___________________________________________________
כתבו מהו ההבדל בין שתי הטענות: 
___________________________________________________________________

4. קראו את פסוקים ו-ט. פרעה הגיב בפועל - לא רק במילים.
· מה ציווה פרעה על הנוגשים לעשות?
___________________________________________________________________
· קראו את פירוש רש"י לפסוק ו: (ו) הנגשים -מצריים היו, והשוטרים היו ישראלים, הנוגש ממונה על כמה שוטרים, והשוטר ממונה לרדות בעושי המלאכה:
רש"י מבחין (על פסוק ו, "הנוגשים") בין שני תפקידים שיופיעו לאורך הפרק: נוגשים ושוטרים.
ע"פ פירוש רש"י, הנוגשים (המצריים) ממונים על ____________,
השוטרים (העבריים) ממונים על _______________________.  
· קראו את פירוש רש"י לפסוק ח: (ח) ואת מתכנת הלבנים -
סכום חשבון הלבנים שהיה כל אחד עושה ליום כשהיה התבן נתן להם, אותו סכום תשימו עליהם גם עתה, למען תכבד העבודה עליהם:
ע"פ פירוש רש"י, כתבו מה משתנה עבור העם: ___________________________________
מה נשאר אותו הדבר: ____________________________________________________
כעת כתבו במילים שלכם את גזירתו של פרעה:
__________________________________________________________________
 
חלק ב: הנוגשים והשוטרים מול העם (ה, י-יד)
5.מקראו את פסוקים י-יד.
· למי פנו הנוגשים והשוטרים, ומה דרשו?
__________________________________________________________________
· קראו את פסוק יד ואת פירוש רש"י: "ויכו שטרי בני ישראל -
השוטרים ישראלים היו וחסים על חבריהם מלדחקם,
וכשהיו משלימים הלבנים לנוגשים שהם מצריים, והיה חסר מן הסכום,
היו מלקין אותם על שלא דחקו את עושי המלאכה..."
הקיפו את המילה שיכולה להחליף את המילה "דחקו" בפירוש רש"י:
הפעילו לחץ / עזרו / התעלמו מ...
· לפי רש"י, השוטרים הוכו כי (הקיפו את התשובה המתאימה):
· הם עבדו לאט מדי ולא עמדו בקצב הנדרש
· הם סירבו ללחוץ על הפועלים שישלימו את המכסה
· הם ניסו לחפות על אחיהם ולשקר לנוגשים
 
חלק ג: שוטרי בני ישראל מול פרעה ומול משה (ה, טו-כא)
6. קראו את פסוקים טו-כא.
· השוטרים פנו לשני גורמים שונים באותו הפרק: פרעה (טו-יח) ומשה ואהרן (כ-כא).
מה ביקשו השוטרים מפרעה? ______________________________________
במה האשימו את משה ואהרן? ______________________________________
לדעתכם- במי, בסופו של דבר, השוטרים תלו את האחריות להרעה במצב - בפרעה, שגזר את הגזרה, או במשה ואהרן, שבאו לדבר איתו? בססו את תשובתכם באמצעות ציטוט מהפסוקים.
___________________________________________________________________
___________________________________________________________________
חלק ד: משה מול ה' (ה, כב-כג)
7. קראו את פסוקים כב-כג.
· משה חזר אל ה' והתלונן. באילו שתי טענות הוא פתח (פסוק כב)?
___________________________________________________________________
· משה המשיך וסיכם את התוצאה בפועל (פסוק כג).
מה, לדעת משה, קרה בפועל מאז שהתחיל לפעול בשם ה'?
___________________________________________________________________
___________________________________________________________________
משה כבר יודע, עוד ממעמד הסנה, שה' הבטיח לגאול את העם (גם אם בדרך לא פשוטה).
אם משה לא פקפק בכך שהגאולה תבוא בסופו של דבר - על מה, לדעתכם, הוא זעק?
___________________________________________________________________
___________________________________________________________________



סיכום היחידה: מסלול הגאולה בפרקים א'-ה'
היחידה שלמדנו (פרקים א'-ה') היא מסע ארוך.
שרטטו ציר אופקי המייצג את התקדמות הפרקים (מפרק א' ועד פרק ה'), וציר אנכי המייצג את מידת התקווה לגאולה (למעלה = תקווה גבוהה, למטה = ייאוש/החמרה).
עבור כל אחד מהרגעים הבאים, סמנו על הגרף האם התקווה עולה או יורדת, והוסיפו לצד הנקודה ציטוט או תיאור קצר:
·       שתי גזירות השעבוד (פרק א')
·       לידת משה, וההצלה הכפולה - אימו ובת פרעה (פרק ב')
·       מעמד הסנה - ה' נגלה למשה (פרק ג')
·       העם האמין למשה: "ויאמן העם... ויקדו וישתחוו" (פרק ד', לא)
·       תגובת פרעה: "לא ידעתי את ה'" (פרק ה', ב)
·       גזרת התבן (פרק ה', ו-ט)
·       השוטרים הוכו ופנו לפרעה, ללא הועיל (פרק ה', יד-יח)
·       משה זעק לה': "למה הרעתה לעם הזה" (פרק ה', כב-כג)
לאחר שסימנתם את כל הנקודות: היכן, לדעתכם, נמצאת הנקודה הנמוכה ביותר בגרף? נמקו את בחירתכם:
היכן, לדעתכם, נמצאת הנקודה הגבוהה ביותר בגרף (השיא של התקווה)?


ולסיום:
בפרק זה ראינו הבטחה גדולה שנפגשת עם מציאות הרבה יותר קשה ממה שציפו. ובכל זאת, בכל שלב, מישהו ממשיך ולא מוותר: השוטרים נענשו ובכל זאת המשיכו לחוס על אחיהם; משה זעק לה' במקום להתייאש.
אם הייתם צריכים לתת "כותרת" אחת למה שלמדנו על הדרך שבה מתמודדים עם אכזבה - מה הייתה הכותרת שלכם?
____________________________________________________________________________________

מושגים שלמדנו בפרק:
- גזרת התבן
- נוגשים ושוטרים
- הפער בין ההבטחה למציאות

